**Záznam z prípravných trhových konzultácií**

podľa § 25 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)

**1. Identifikácia verejného obstarávateľa:**

**Názov:** Ministerstvo investícií, regionálneho rozvoja a informatizácie SR (ďalej len „MIRRI SR“)

**Organizačný útvar:** Odbor verejného obstarávania,

**Sídlo:** Pribinova 25, 811 09 Bratislava

**IČO:** 50349287

**DIČ:** 2120287004

**Kontaktná osoba:**, Mgr. Martin Nociar, Kristián Hodossy; Anton Svetlošák

**Tel.:** +421 2 2092 8102; +421 2 2092 8195

**E-mail:** martin.nociar@mirri.gov.sk; kristian.hodossy@mirri.gov.sk, anton.svetlosak @mirri.gov.sk

**Adresa hlavnej stránky verejného obstarávateľa:** www.mirri.gov.sk

**2. Identifikácia účastníka prípravných trhových konzultácií:**

**Poskytovateľ cloudových služieb:** účastník PTK 2

Pre účely záznamu z prípravných trhových konzultácií (ďalej len „PTK“), ktorý je publikovaný na webovom sídle verejného obstarávateľa, je identifikácia účastníkov trhu anonymizovaná. Verejný obstarávateľ eviduje zoznam účastníkov PTK ako súčasť kompletnej dokumentácie k postupu zadávania zákazky.

**3. Názov zákazky:**

“ *Obstaranie cloudových služieb, a príbuzných podporných služieb.* "

**4. Spôsob vykonania a priebeh prípravných trhových konzultácií:**

Prípravné trhové konzultácie boli iniciované e-mailovým oslovením štyroch potenciálnych poskytovateľov predmetu zákazky za účelom možného doplnenia opisu predmetu zákazky. Prílohou zaslaného e-mailu zo dňa 2.6.2022 bolo Oznámenie o začatí prípravných trhových konzultácií, návrh zmluvy a Opis predmetu zákazky (OPZ). Formulár na prihlásenie sa do PTK. Verejnému obstarávateľovi boli doručené odpovede od poskytovateľa cloudovej služby.

**5. Odpovede na otázky sú uvedené v prílohe č.2:**

**6. Záznam z druhého kola PTK zo dňa: 4.7.2023**

Stretnutie sa uskutočnilo na základe požiadavky poskytovateľa cloudových služieb, a chce si overiť a potvrdiť, či je certifikované riešenie, ktoré pre MIRRI pripravili akceptovateľné v takom stave ako to vedia v tejto chvíli ponúknuť.

Minulý týždeň poslali linky na dokumenty a predpokladajú, že MIRRI si tieto dokumenty naštudovalo.

Sú ochotní poskytnúť dodatočné informácie, aby sa veci posunuli ďalej.

**Otázka**: Podarilo sa vám spraviť si prehľad z dokumentov?

**Odpoveď**: Ešte sme nestihli si to detailne naštudovať ale môže diskusia pokračovať bez toho aby sme vedeli o týchto detailoch.

**Otázka**: Akým spôsobom vieme naplniť očakávania MIRRI?

**Odpoveď**: Očakávame, že ponúkané riešenie bolo v súlade aj s legislatívou, nielen technologicky a v súlade s GDPR. Vieme, že EU Sovereign entity nie je ešte dostatočne pripravená.

Musíme stavať riešenia v súlade zo zákonom 69/2018 a 95/2019 a v súlade s GDPR.

**Otázka**: Ako zabezpečíte, že EU zákazník vo vašom riešení bude bezpečný.

**Odpoveď**: Majú Binding Corporate Rules (BCR) – je to jeden z možností transferu dát mimo EU, ktoré sú schválené komisiou EU. Poskytovateľ tvrdí, že je v súlade s GDPR. Poskytujú dostatočnú ochranu ich zákazníkom. Dokumenty sú verejne prístupné. Mali by sa na to pozrieť právnici z MIRRI a právnici poskytovateľa a zaujať stanovisko.

Binding Corporate Rules sa nazýva u nich Processor code.

**Otázka**: Kde si vieme dohľadať BCR ?

**Odpoveď**: Bez toho aby BCR schválila komisia EU to nemôžu mať. BCR z pohľadu GDPR musí byť schválená Európskou autoritou.

**Otázka**: European Protection Board (EPB) má zoznam approved Binding Corporate Rules, ale poskytovateľ tam nie je uvedený.

**Odpoveď**: Mali by tam byť.

Je to pre nás záruka, že to čo tvrdí firma je aj pravda. Je tam ešte aj list of GDPR pre-approved pred 20.5.2018, kde sa poskytovateľ nachádza a nachádza sa tam MEA ltd. Predpokladáme, že je to celý názov poskytovateľa.

**Odpoveď**: Je to Európska entita, ktorá je nad poskytovateľom na Slovensku.

**Otázka**: Problém je, že tieto pravidlá nie sú stiahnuteľné a je tam dátum 2017 čo predchádza Shrems II a nevie naňho reagovať. Nevieme ako celé BCR fungujú a nevieme sa na oficiálnej stránke dostať k dokumentu a nevieme to porovnať s vašim dokumentom. A nevieme či reaguje na závažné rozhodnutia. Je tam dátum update 20 oktobra 2020. Môžeme si to vyjasniť. Nemusíme hneď.

**Odpoveď**: Zástupca poskytovateľa dostal odpoveď, že na European Protection Board sú a poslali link na FAQ. Je tam aj uvedené oficiálne stanovisko na Shrems II. Nemajú všetky dokumenty na jednom mieste.

**Otázka**: BCR – v článku 1 je uvedený dátum 2019 a preto sa pýtame či prešli schvalovaním EDPB? Lebo dátumy nesedia.

**Odpoveď**: Samozrejme, lebo majú BCS majú dlho, od doby keď zrušili Save Harbor. Mali potvrdené, že toto je v poriadku ale musia si to interne preveriť.

Pre MIRRI je to dôležité, aby sme vedeli vyhodnocovať samotné podmienky súťaže.

**Otázka**: Keby ste vedeli objasniť históriu schvaľovania a ako boli prijaté zmeny?

**Odpoveď**: Áno, chápu to.

**Otázka**: Máte iný orgán Európskej moci, ktorí sa musel vysporiadať s takouto otázkou GDPR alebo legislatívou globálne?

**Odpoveď**: Na minulom stretnutí bol kolega z Nemecka, ktorí implementovali vládny cloud, a oni sa na Cloud act vôbec nepýtali. Nedokážu nám na to odpovedať.

Ale všetky služby poskytuje lokálna pobočka, čo nie je ekvivalent našej situácie a my takto čerpať služby od vás nevieme.

Nemajú informácie o tom.

Prirovnali by to ku Exadata cloud for customer appliance – je to menšie riešenie, optimalizovaný na DB. Je to porovnateľné režimu prevádzky dedikovaného regionu. V prípade tohto appliance sa poskytuje databáza ako služba a dedicated region cloudové služby.. Podpora Operational support center ani pre Exadata nie je Európska entita, ale spravuje ho globálny Operational center. Majú niekoľko desiatok inštalácií v EU, kde prevádzkujú takéto riešenia.

**Otázka**: Riešili ste s nimi otázky GDPR?

**Odpoveď** : Nemajú vedomosť, že by to riešili.

MIRRI je prvé ako klient (zástupca štátu), ktorí rieši s poskytovateľom takéto otázky ako GDPR, Cloud act.

Toto ale nie je naša svojvôľa. My sa stretávame s našimi potencionálnymi zákazníkmi,

Ktorí budú čerpať cloudové služby a aj NBU. Riešenie musí byť priechodné aj pre zákazníkov, ktorí majú obavy. Potrebujeme to mať vyjasnené.

Pri striktných požiadavkách na neopustenie dát EU si nenájdeme žiadneho vendora z USA.

Problém vnímajú aj na Európskej komisii. EU a USA hľadajú riešenie na bezpečný transfer osobných údajov z EU.

Ak poskytovateľ má schválené Binding Corporate Rules po Shrems II je to úplne v pohode. Prosím pošlite nám to ak to máte. Ak to nemáte, nemôžeme ísť do takéhoto riešenia kvôli vysokej pokute.

Poskytovateľ získa a pošle approval na BCR.

**Otázka**: Bavíme sa dlhšie o Sovereign entity alebo cloudu. Poskytovateľ to rieši už dlho a predpokladáme, že to v súlade s USA legislatívou.

**Odpoveď**: Áno, bude to v súlade s USA legislatívou ale nebude to v súlade s podmienkami, ktoré sú uvedené v zmluve. Žiadate vyňatie z Cloud act-u, čo nie je možné.

**Otázka**: Aj keby ste dodávali riešenie EU entitou, neviete zabezpečiť, že sa na to nebude vzťahovať USA legislatíva? Teda Cloud act?

**Odpoveď**: Áno. Nemôžu dať prehlásenie o vyňatí z Cloud act. Urobia všetko pre to, aby to nebolo pod Cloud act.

Cloud act má dopad na B2C, poskytovateľ má ale vzťah B2B, a budú toto riešiť do poslednej chvíle, ako je to možné. Ale nemôžu vyhlásiť, že my ako zákazník sme chránení pred Cloud act.

**Otázka**: Nakoľko je pre nás Cloud act relevantný ako pre štátneho zákazníka? Máte viac možností ako ochrániť osobné údaje zákazníka.

**Odpoveď**: MIRRI je tlačená zákazníkmi, kde sme akceptovali level ochrany. Ale aby sme mohli povedať, že je to technologicky bezpečné riešenie , potrebujeme to mať aj právne ošetrené a potvrdené.

**Otázka**: Ak neviete podpísať zmluvu s terajšími požiadavkami, s akými najvyššími požiadavkami ju viete podpísať? Naformulovať podmienky inak? K čomu by sa to malo vzťahovať a ako by to malo znieť?

Na doplnenie: zmluvu bude podpisovať iný subjekt Európskeho suverénneho cloudu, ktorý nebude podliehať USA jurisdikcii.

**Odpoveď**: EU entita už existuje v Českej republike, Rumunsku, ale je vlastnená lokálnym poskytovateľom.

**Otázka**: Znovu, čo najviac viete podpísať?

**Odpoveď**: V tejto chvíli sa pripravuje wording. Ešte ho nevideli a bude to niečo z dokumentov a FAQ, na ktoré nám poslali linky.

Budú nás informovať o procese SAS request - napadnutia Cloud act.

**Otázka**: Keď viete zmeniť podmienky, akú mieru zaväznosti to poskytuje nám, že to budete robiť aj v budúcnosti?

**Odpoveď**: Každý môže meniť podmienky. Vyhlasujú, že nikdy nemenia podmienky k horšiemu.Policy sa revidujú a reagujú na trh. Nedokážu povedať do kedy budú záväzné.

Zafixovať sa to dá na úrovni jednotlivých štátov ale musia si nastaviť interne systémy. Nedochádza k zmenám často, sú to add-hoc reakcie.

**Otázka**: Viete to uviesť v zmluve?

**Odpoveď**: áno, vedia podmienky priložiť k zmluve, alebo dať do zmluvy, že sa bude postupovať podľa podmienok platných v dobe podpisu zmluvy.

Majú uvedené v zmluvách, že zmenou podmienok vo všeobecnosti sa nikdy nezhorší zákazníkove postavenie.

Poskytovateľ je vlastníkom certifikátu ISO 27001, ktorý zahŕňa nielen public cloud ale aj dedikované regióny. Je tam uvedený aj zoznam DC, kde sa vykonával audit.

Majú aj ďalší dokument – Systems and Organization Controls, ktorý je vytvorený nezávislou organizáciou, ktorá kontroluje dodržiavanie deklarovaných postupov a security measures. Vedia tieto dokumenty nazdieľať.

Nevedia sľúbiť, že nebude možné čerpať celý Pool ako Superbacket. V akej výške budú vedieť, až keď to bude schválené interne.

**Otázka**: Je časový horizont kedy to budú vedieť.

**Odpoveď**: Nevedia presne, závisí to od rýchlosti ich procesov. Bude to viac týždňov až jednotky mesiacov.